CHEWA เซ็น MOU ศึกษาลงทุนโรงงานสำเร็จรูปให้เช่า 10 โรงในนิคมฯ อมตะซิตี้ระยอง
CHEWA เซ็น MOU ศึกษาลงทุนโรงงานสำเร็จรูปให้เช่า 10 โรงในนิคมฯ อมตะซิตี้ระยอง
17 มิ.ย. 2563

บริษัท ชีวาทัย จำกัด (มหาชน) หรือ CHEWA เปิดเผยว่า เมื่อวันที่ 8 มิถุนายน 2563 บริษัทได้ลงนามในหนังสือแสดงความสนใจในทรัพย์สินเพื่อการลงทุน (Memorandum of Understanding) กับผู้ลงทุนที่สนใจศึกษาโอกาสในการเข้าลงทุนในโรงงานสำเร็จรูปให้เช่าของบริษัทจำนวน 10 โรง ณ นิคมอุตสาหกรรมอมตะซิตี้ระยอง คาดว่ามูลค่าเข้าลงทุนในทรัพย์สินดังกล่าวจะอยู่ในช่วงราคา 450-500 ล้านบาท
โดยปัจจุบันผู้สนใจลงทุนอยู่ในระหว่างดำเนินการตรวจสอบสถานะทรัพย์สิน (Due Diligence) หากผลการตรวจสอบสถานะทรัพย์สินเป็นที่พอใจของผู้สนใจลงทุน คาดว่าธุรกรรมการเข้าลงทุนจะดำเนินการแล้วเสร็จภายในไตรมาส 3/63